**Mestská časť Bratislava – Dúbravka**

**Materiál na 12. rokovanie**

**Miestneho zastupiteľstva**

**dňa 6.03.2012**

**Revitalizácia Parku Družba –II. Etapa**

**Predkladá:**  **Materiál obsahuje:**

Ing. Ján Sandtner 1. Návrh uznesenia

starosta 2. Dôvodová správa

 3. Výzva

 4. Uznesenia MZ č, 260/2008

 zo dňa 16.09.2008

 5. Uznesenie č.361/2009

 zo dňa 09.06.2009

 6. Uznesenie č.392/2009

 zo dňa 25.09.2009

**Spracoval:**

Ing. Anton Lisý

vedúci Oddelenia územného rozvoja

**Návrh uznesenia**

**Miestne zastupiteľstvo mestskej časti Bratislava-Dúbravka:**

A. schvaľuje pokračovanie projektu Revitalizácia Parku Družba II. Etapa

B. ukladá prednostovi úradu:

1. vykonať potrebnú úpravu projektu s vypustením stavebného objektu SO. 06 Ihrisko

 pre všetkých,

2. aktualizovať všetky požadované dokumenty, vyjadrenia a rozhodnutia príslušných

 orgánov,

3. podať žiadosť o nenávratný finančný príspevok

 T.: 10.05.2012

**Uznesenie MR č. 84/2012**

Miestna rada

1. súhlasí s pokračovaním projektu Revitalizácia Parku Družba II. Etapa,
2. odporúča Miestnemu zastupiteľstvu prijať toto uznesenie:

Miestne zastupiteľstvo mestskej časti Bratislava-Dúbravka

A. schvaľuje pokračovanie projektu Revitalizácia Parku Družba II. Etapa

B. ukladá prednostovi úradu:

1. vykonať potrebnú úpravu projektu s vypustením stavebného objektu SO. 06 ihrisko pre všetkých,

2. aktualizovať všetky požadované dokumenty, vyjadrenia a rozhodnutia príslušných orgánov,

3. podať žiadosť o nenávratný finančný príspevok.

Hlasovanie: prítomní: 7 za: 7 proti: 0 zdržal sa: 0

Dôvodová správa

 Miestna samospráva venuje zlepšovaniu infraštruktúry a regenerácie sídla mestskej časti značnú pozornosť. V rokoch 2005 až 2006 investovala MČ do zariadení slúžiacich na voľno - časové aktivity značné finančné prostriedky Pri realizácií projektu Revitalizácia parku Družba neboli vykonané všetky práce pre jednotlivé objekty.

 Dodatočnou realizáciou týchto objektov, by sa naplnil celý pôvodný zámer a to vytvoriť ucelené verejné priestranstvo, ktoré by poskytlo široký priestor pre voľno časové aktivity pre obyvateľov všetkých vekových skupín. Na financovanie dodatočnej realizácie týchto objektov je možné využiť finančné prostriedky z fondov Európskej únie

 Operačný program Bratislavský kraj poskytuje priestor a príležitosť čerpať nenávratné finančné prostriedky z fondov EÚ aj pre mestské časti. Úspešnosť čerpania nenávratných financií z fondov EÚ závisí od kvality vypracovaného projektu, od jeho komplexnosti a od splnenia všetkých podmienok, zadefinovaných a špecifikovaných v príslušnom operačnom programe.

Snahou mestskej časti v roku 2008, bolo zapojiť ju do čerpania týchto nenávratných finančných prostriedkov, preto reagovalo na výzvu č. OPBK/2008/1.1/01 a podala žiadosť na čerpanie týchto nenávratných finančných prostriedkov. Preto bol vypracovaný projekt Revitalizácia Parku Družba – II. Etapa. I keď náš projekt bol hodnotený priaznivo, nezískal potrebný počet bodov a našej žiadosti nebolo vyhovené.

V roku 2011 vznikla nová nadej pre realizáciu nášho projektu Revitalizácia Parku Družba – II. Etapa, keď bol zahrnutý do Operačného projektu Integrovanej stratégie rozvoja mestských oblastí Prioritná os: 1.Infraštruktúra, Opatrenia: 1.1 Regenerácia sídiel ako samostatne orientovaný projekt. Avšak po redukcií bol z Integrovanej stratégie rozvoja mestských oblastí vypustený.

 Vznikla pre nás ďalšia nádej, v podobe novej výzvy vyhlásenej 25. Januára 2011, na predkladanie žiadosti o nenávratný finančný príspevok v rámci Operačného programu Bratislavský kraj OPBK/2012/1.1/09 Prioritná os č. 1 Infraštruktúra, Opatrenie č. 1.1 Regenerácia sídiel.

Náš projekt Revitalizácia Parku Družba – II. Etapa, už v súčasnej podobe spĺňa podmienky tejto výzvy a po úpravách by mal veľkú šancu byť úspešný.

Bratislava, marec 2012